b'\n_START_ARTICLE_\nMegan Fox\n_START_SECTION_\nKarriere\n_START_PARAGRAPH_\nFox fik sin filmdebut i filmen Holiday in the Sun (2001) som den fork\xc3\xa6lede arving Brianna Wallace og rival til Alex Stewart (Ashley Olsen). Hun fik s\xc3\xa5 g\xc3\xa6steoptr\xc3\xa6dener i Ocean Ave., What I Like About You, Two and a Half Men og The Help fra 2003 til 2004. I 2004 medvirkede Fox i Confessions of a Teenage Drama Queen sammen med Lindsay Lohan. Hun fik derefter en fast rolle i tv-serien Hope & Faith, hvor hun spillede Sydney Shanowski fra 2004 til 2006._NEWLINE_Foxs store gennembrud kom da hun fik den kvindelige hovedrolle som Mikaela Banes i realfilmen Transformers (2007), baseret p\xc3\xa5 leget\xc3\xb8jet og tegnefilmene af samme navn. I juni 2007 blev Fox castet i How to Lose Friends & Alienate People, hvor hun spiller sammen med Jeff Bridges, Simon Pegg og Kirsten Dunst. Rollen Fox spiller er en ung Hollywood-starlet, der f\xc3\xa5r sin f\xc3\xb8rste smag af ber\xc3\xb8mmelse. Filmen havde premiere i oktober 2008 (USA)._NEWLINE_Fox optr\xc3\xa5dte i en femsiders fotoserie i november 2005-nummeret af det popul\xc3\xa6re mandemagasin FHM. Hun optr\xc3\xa5dte i marts 2007-nummeret af FHM, juni 2007-nummeret af GQ, juli 2007-nummeret af Maxim, og september 2007-nummeret af Arena. Hun blev k\xc3\xa5ret til verdens mest sexede kvinde af FHM-magasinet i 2008, og slog dermed Jessica Biel og Jessica Alba.Fox repr\xc3\xa6senteres af The Gersh Agency._NEWLINE_I marts 2009 rapporterede Variety, at Fox var indstillet til at spille den ledende rolle som Aspen Matthews i filmen Fathom, som hun ogs\xc3\xa5 ville co-producere med Brian Austin Green. Fox optr\xc3\xa5dte med Dominic Monaghan i musikvideoen til Eminem og Rihannas single "Love the Way You Lie"._NEWLINE_I 2012 optr\xc3\xa5dte hun kortvarigt i Sacha Baron Cohens komedie The Dictator samt i en fremh\xc3\xa6vet rolle som i Judd Apatows komedie This Is 40. I januar 2013 blev Fox pr\xc3\xa6senteret i en brasiliansk tv-reklame for Brahma-\xc3\xb8l. I februar 2013 indstillede Fox sine uoverensstemmelser med instrukt\xc3\xb8ren Michael Bay, da det blev bekr\xc3\xa6ftet, at hun ville samarbejde med ham igen i filmen Teenage Mutant Ninja Turtles.\n_START_SECTION_\nPrivat\n_START_PARAGRAPH_\nSiden 2004 har Fox v\xc3\xa6ret k\xc3\xa6reste med skuespilleren Brian Austin Green, kendt fra bl.a. Beverly Hills, 90210, og i \xc3\xa5r 2010 blev de s\xc3\xa5 gift. _NEWLINE_Den 27. september 2012 blev hun mor til Noah._NEWLINE_Fox har ni tatoveringer: Et digt p\xc3\xa5 venstre brystkasse (under armen), i nakken et kinesisk symbol for styrke, k\xc3\xa6restens navn "Brian" p\xc3\xa5 hoften, en m\xc3\xa5ne blandet med en stjerne p\xc3\xa5 h\xc3\xb8jre ben (som desuden er hendes eneste farvelagte tatovering), Marilyn Monroes ansigt p\xc3\xa5 h\xc3\xb8jre arm, en ying/yang-agtig tatovering i nogle b\xc3\xb8lger p\xc3\xa5 h\xc3\xb8jre h\xc3\xa5ndled. P\xc3\xa5 h\xc3\xb8jre skulder desuden en tatovering hvor der st\xc3\xa5r "We will all laugh at gilded butterflies," en linje fra Shakespeares skuespil Kong Lear. Derudover har hun en eller to tatoveringer, man ikke kan se eller ved noget om, men hun har selv udtalt at hun har ni i alt.'